CELEX: 22012D0066
Language: fi
Date: 2012-03-30 00:00:00
Title: ETA:n sekakomitean päätös N:o 66/2012, annettu 30 päivänä maaliskuuta 2012 , ETA-sopimuksen liitteen XV (Valtion tuki) muuttamisesta

2.8.2012   
            
            
               FI
            
            
               Euroopan unionin virallinen lehti
            
            
               L 207/46
            
         ETA:n SEKAKOMITEAN PÄÄTÖS
   N:o 66/2012,
   annettu 30 päivänä maaliskuuta 2012,
   ETA-sopimuksen liitteen XV (Valtion tuki) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XV muutettiin 7 päivänä marraskuuta 2008 tehdyllä ETA:n sekakomitean päätöksellä N:o 120/2008 (1).
            
         
               (2)
            
            
               Euroopan unionin toiminnasta tehdyn sopimuksen 106 artiklan 2 kohdan määräysten soveltamisesta tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävään valtiontukeen 20 päivänä joulukuuta 2011 annettu komission päätös 2012/21/EU (2) olisi otettava osaksi sopimusta.
            
         
               (3)
            
            
               Päätöksellä 2012/21/EU kumotaan komission päätös 2005/842/EY (3), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Korvataan sopimuksen liitteessä XV oleva 1h kohta (komission päätös 2005/842/EY) seuraavasti:
   ”32012 D 0021: komission päätös 2012/21/EU, annettu 20 päivänä joulukuuta 2011, Euroopan unionin toiminnasta tehdyn sopimuksen 106 artiklan 2 kohdan määräysten soveltamisesta tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävään valtiontukeen (EUVL L 7, 11.1.2012, s. 3).
   Tätä sopimusta sovellettaessa päätöksen säännöksiä koskevat seuraavat mukautukset:
   
               a)
            
            
               Ilmaisulla ’komissio’ tarkoitetaan ETA-sopimuksen 62 artiklassa määriteltyä toimivaltaista valvontaviranomaista.
            
         
               b)
            
            
               Ilmaisulla ’sisämarkkinoille soveltuva’ tarkoitetaan ilmaisua ’ETA-sopimuksen toimintaan soveltuva’.
            
         
               c)
            
            
               Ilmaisulla ’jäsenvaltio’ tarkoitetaan EU:n jäsenvaltiota tai EFTA-valtiota. Ilmaisulla ’jäsenvaltiot’ tarkoitetaan EU:n jäsenvaltioita tai EFTA-valtioita.
            
         
               d)
            
            
               Päätöksen 1 artiklassa ja 2 artiklan 2 kohdassa ilmaisulla ’SEUT-sopimuksen 108 artiklan 3 kohta’ tarkoitetaan valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan 3 kohtaa.
            
         
               e)
            
            
               Päätöksen 2 artiklassa ilmaisulla ’SEUT-sopimuksen 106 artiklan 2 kohdassa’ tarkoitetaan ilmaisua ’ETA-sopimuksen 59 artiklan 2 kohdassa’.
            
         
               f)
            
            
               Päätöksen 3 artiklassa ilmaisulla ’SEUT-sopimuksen 108 artiklan 3 kohdassa’ tarkoitetaan ilmaisua ’valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan 3 kohdassa’.
            
         
               g)
            
            
               Päätöksen 5 artiklassa viittauksella SEUT-sopimuksen 107 artiklaan tarkoitetaan viittausta ETA-sopimuksen 61 artiklaan.
            
         2 artikla
   Päätöksen 2012/21/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 31 päivänä maaliskuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä maaliskuuta 2012.
      
         
            ETA:n sekakomitean puolesta
         
         
            Väliaikainen puheenjohtaja
         
         Gianluca GRIPPA
      
   
   
      (1)  EUVL L 339, 18.12.2008, s. 111.
   
      (2)  EUVL L 7, 11.1.2012, s. 3.
   
      (3)  EUVL L 312, 29.11.2005, s. 67.
   
      (4)  Valtiosäännön asettamista vaatimuksista ei ole ilmoitettu.